|  |  |  |
| --- | --- | --- |
|  |  |  |
| Saksbehandler: | Hilde Enget |
|  |  |
|  |  |
|  |  |
|  |  |
|  | |
|  |  |  |

**Møteprotokoll for styret i Vestre Viken**

|  |  |
| --- | --- |
| **Møtested:** | Digitalt, teams |
| **Dato:** | 25. august 2025 |
| **Tidspunkt:** | Kl. 09.00 – 10.20 |

**Følgende medlemmer deltok:**

|  |  |  |
| --- | --- | --- |
| Navn |  | Funksjon |
| Siri Hatlen |  | Styreleder |
| Hans Tore Frydnes |  | Nestleder |
| George Harold Fulford |  | Styremedlem |
| Kari Fjelldal |  | Styremedlem |
| Robert Bjerknes |  | Styremedlem |
| Kristin Vinje |  | Styremedlem |
| Hege Mørk |  | Styremedlem |
| Harald Baardseth |  | Styremedlem |
| Tom Roger Heggelund Frost |  | Styremedlem |
| Maria Josefsen Gundersen |  | Styremedlem |
| Toril Anneli Kiuru Morken |  | Styremedlem |

Leder og nestleder av Brukerutvalget Rune Kløvtveit og Gudrun Breistøl deltok som observatør med møte- og talerett.

**Følgende fra administrasjon og ledelse møtte:**

|  |  |
| --- | --- |
| Navn | Funksjon |
| Lisbeth Sommervoll | Administrerende direktør |
| Anders Debes | Direktør medisin og helsefag |
| Mette Lise Lindblad | Direktør økonomi |
| Henning Aarset | Direktør kommunikasjon og samfunnskontakt |
| Eli Årmot | Direktør kompetanse |
| Robert Nystuen | Konst. direktør teknologi |
| Hilde Enget | Administrasjonssjef/styresekretær |

Styreleder Siri Hatlen ledet møtet og administrerende direktør la fram sakene.

Protokollfører: Hilde Enget.

**Sak 72/2025 Godkjenning av innkalling og saksliste**

**Styrets enstemmige**

**Vedtak:**

Styret godkjenner innkalling og saksliste.

**Sak 73/2025 Godkjenning av styreprotokoller fra 16. juni 2025**

**Styrets enstemmige**

**Vedtak:**

Møteprotokoller fra styremøtet 16. juni 2025 godkjennes.

**Sak 74/2025 Virksomhetsrapportering pr. 31. juli 2025**

**Oppsummering av innhold**

Den underliggende drift ligger så langt an til å klare budsjettmålene, selv om det er noe variasjon mellom klinikkene. De somatiske klinikkene viser resultatforbedring. Det er økte finanskostnader som medfører at vi må nedjustere prognosen for året. Det henger sammen med at gjeld knyttet til NSD påløper noe tidligere enn forutsatt, samt at den ventede rentereduksjonen som var lagt til grunn i budsjettet ikke har inntruffet.

**Kommentarer i møtet**

Styret kommenterer at virksomhetsrapporten viser positive resultater på flere områder.

Merforbruket innen ventetidsløftet skyldes at helseforetaket kun delvis har fått kompensert merkostnadene til iverksatte tiltak, for eksempel kveldspoliklinikk. Klinikkene må derfor avvikle aktiviteter som medfører merkostnader og planlegge innenfor de rammene klinikkene har. Tiltak som har varig effekt på ventetidene må prioriteres.

Styret er enig i administrasjonens presisering om at det er nødvendig med tettere oppfølging av finanskostnadene for å sikre en bedre forutsigbarhet i prognosevurderingen.

**Styrets enstemmige**

**Vedtak:**

Styret tar virksomhetsrapporteringen pr. 31. juli 2025 til orientering.

**Sak 75/ 2025 Status nytt sykehus Drammen**

**Oppsummering av innhold**

Status 9 dager før KIB 1 er overordnet sett god. Det pågår arbeid i PHR-byggene for å gjøre mindre endringer og justeringer som vil ferdigstilles i forkant av innflytting. Noen vil også gjennomføres etter KIB. Disse er avklart med klinikken. PHR er klare til innflytting og pasientflyttingen er godt forberedt. Det er utarbeidet en omfattende plan for oppstartsstøtte og brukerstøtte som skal sikre nødvendig bistand under og etter innflytting.

Informasjon fra klinikkdirektør PHR Kirsten Hørthe og Prosjektdirektør Morten Støldal om flyttingen fra Blakstad sykehus til nytt sykehus i Drammen 24. august. Styret er invitert til åpningen av nytt sykehus Drammen den 23. oktober.

Presentasjonene legges i admincontrol.

**Kommentarer i møtet**

Styret gir ros til administrasjonen og alle involverte for god planlegging og gjennomføring av flyttingen. Ansattrepresentanten informerer om gode tilbakemeldinger fra ansatte i flytteprosessen og nestleder i brukerutvalget gratulerer alle involverte for vel gjennomført flytteprosess KIB 1!

**Styrets enstemmige**

**Vedtak:**

Styret tar informasjonen til orientering.

|  |
| --- |
| **Sak 76/ Tilleggsdokument OBD 2025**  **Oppsummering av innhold**  I forbindelse med foretaksmøter for helseforetakene 20. juni 2025 ble tilleggsdokument til Oppdrag og bestilling for VVHF 2025 oversendt fra Helse Sør-Øst RHF. Tilleggsdokumentet sendes som et likelydende dokument til alle helseforetak. Det pågår arbeid i VVHF innenfor alle de nevnte områdene i tilleggsdokumentet. Til styringsbudskapet om akuttmedisinske tjenester utenfor sykehus og samarbeid innenfor rammen av helsefelleskapet bemerkes det at Vestre Viken HF i dag ikke har ansvaret for de prehospitale tjenester i Asker og Bærum. Det pågår en prosess i regi av HSØ der dette vil bli tatt stilling til.  **Kommentarer i møtet**  Styret er opptatt av at det etableres løsninger som understøtter et helhetlig helsefellesskap innenfor VVHFs område, slik at VVHF kan levere på tilleggsoppdraget. Styret ber om at det sendes en tilleggsuttalelse med støtte fra styret, der dette fremkommer.  **Styrets enstemmige**  **Vedtak:**   1. Styret tar tilleggsdokument til Oppdrag og bestilling 2025 for Vestre Viken HF til etterretning. 2. Det sendes en tilleggsuttalelse med innen 3. september 2025.   **Sak /2025 Referatsaker**  Ingen kommentarer.  **Sak /2025 Eventuelt**  Ingen saker.  **Sak /2025 Driftsorientering fra administrerende direktør**  **Oppsummering av innhold**  Administrerende direktør informerte om at “Samhandlingsarena Kongsberg” er tatt ut som et av regjeringens “Prosjekt X”, der formålet er en bedre sammenhengende helse- og omsorgstjeneste. VVHF er et av de første helseforetak som nå prøver ut digitale helsekort for gravide. VVHF har deltatt på flere arrangementer i Arendalsuka, der bla. temaet om langvakter fikk mye oppmerksomhet. VVHF har også hatt besøk fra Den Danske Ambassade, som ville lære mer om innovasjon og Testbed. Eierskifte 3 på nytt sykehus i Drammen er gjennomført, og VVHF eier med dette hele bygget. Den offisielle åpningen av nytt sykehus Drammen er 23. Oktober kl. 12.00.  **Kommentarer i møtet**  Styret takker for en god presentasjon og kommenterer at det skjer mye positivt i helseforetaket.  **Styrets enstemmige**  **Vedtak:**  Driftsorienteringen fra administrerende direktør tas til orientering. |

**Drammen 25. august 2025**

Siri Hatlen George Harold Fulford

styreleder

Hans Tore Frydnes Robert Bjerknes

nestleder

Kristin Vinje Kari Fjelldal

Hege Mørk

Tom Roger H Frost Toril A K Morken

Maria Josefsen Gundersen Harald Baardseth